Auglýsinga - og fjölmiðlaheimurinn , dagblöð og tímarit , útvarp og sjónvarp eru liðtækir miðlar við að skapa og viðhalda tilteknum kynjaímyndum . Af ríkjandi kynjaímyndum dagsins í dag sem flestir kannast við má nefna ofurkonuna , það er dragtklædd , falleg og kynþokkafull kona sem hefur náð langt í atvinnu - og / eða viðskipalífinu , samhliða því að reka heimili og fjölskyldu , og lifa fullkomnu kynlífi . Við sem þátttakendur í samfélaginu getum aldrei alfarið snúið baki við eða hafnað ríkjandi kynjaímyndum . Við þurfum sífellt að spyrja hvaða merking er tengd þeim kynjaímyndum sem haldið er á lofti . Birtast bæði kynin sem virkir gerendur í samfélaginu sem virðing er borin fyrir eða viðhalda ríkjandi kynjaímyndir gömlum og stöðluðum kynhlutverkum þar sem karlar birtast sem gerendur með völd , en konur sem valdalaus viðhengi , sem eiga að fegra og prýða umhverfið , halda kjafti , hlýða og vera góðar ? Lesið einnig svar sama höfundar við eftirfarandi spurningu Ingibjörg Gunnarsdóttir er prófessor í næringarfræði við Matvæla - og næringarfræðideild Háskóla Íslands og forstöðumaður Rannsóknastofu í næringarfræði við Háskóla Íslands og Landspítala . Ingibjörg hefur rannsakað áhrif næringar á meðgöngu á heilsu móður og tengsl næringar og vaxtar fyrstu ár ævinnar við heilsu allt fram á fullorðins ár .